گیانا ایمیزون واریرز

گیانا ایمیزون واریرز کیریبین پریمیئر لیگ کی ایک فرنچائز کرکٹ ٹیم ہے جو پروویڈنس ، جارج ٹاؤن، گیانا میں واقع ہے۔ یہ ٹیم کیریبین پریمیئر لیگ میں گیانا کی نمائندہ کرکٹ ٹیم ہے۔ یہ ٹورنامنٹ کے افتتاحی سیزن کے لیے 2013ء میں بنائی گئی چھ ٹیموں میں سے ایک تھی۔ سابق گیانی کرکٹ لیجنڈ راجر ہارپر کی فروری 2015ء کے اوائل میں فرنچائز کے افتتاحی کوچ کے طور پر تصدیق کی گئی تھی۔

تاریخ 
گیانا ایمیزون واریئرز ان چھ ٹیموں میں سے ایک تھی جو کیریبین پریمیئر لیگ کے افتتاحی 2013ء سیزن کے لیے بنائی گئی تھیں۔ 2013ء میں وہ پہلے ٹورنامنٹ میں رنر اپ تھے اور پورٹ آف اسپین ، ٹرینیڈاڈ کے کوئنز پارک اوول میں جمیکا تلاواہ کے ہاتھوں 7 وکٹوں سے شکست کھا گئے تھے۔  ٹیم کی کپتانی رام نریش سروان نے کی جس میں تلکارتنے دلشان ، جیمز فرینکلن ، لاستھ ملنگا کے علاوہ ویسٹ انڈین سٹار سنیل نارائن ، لینڈل سمنز ، دنیش رامدین وغیرہ جیسے سمندر پار اسٹار شامل تھے۔ کرشمار سینٹوکی سیزن میں سب سے زیادہ وکٹ لینے والے بولر تھے۔  2014ء میں وہ گروپ مرحلے میں بارباڈوس ٹرائیڈنٹس کے پیچھے دوسرے نمبر پر رہے اور وارنر پارک ، باسیٹیری ، سینٹ کٹس میں کھیلے گئے فائنل میں بارباڈوس ٹرائیڈنٹس کے ہاتھوں دوبارہ 8 رنز (D/L) سے شکست کھا گئے۔  اس ٹیم کی کپتانی سنیل نارائن نے کی جس میں مارٹن گپٹل ، محمد حفیظ ، جمی نیشام کے علاوہ ویسٹ انڈین اسٹار کرشمار سینٹوکی ، لینڈل سمنز ، دنیش رامدین وغیرہ جیسے بیرون ملک ستارے شامل تھے۔ لینڈل سمنز سیزن میں 445 رنز بنا کر سیریز کے بہترین کھلاڑی رہے۔

حوالہ جات

2013ء میں قائم ہونے والے کرکٹ کلب
گیانا میں کرکٹ
ویکی ڈیٹا سے مطابقت رکھنے والی مختصر تفصیل